### 23.    Beslutning om fjernvarmeforsyning af Novo Nordisk Bygning JA på [adresse].

**Åbent**

Sagsnr.: 326-2017-5704        J.nr.: 13.03.01           Dokumentnr.:
326-2017-101868

**Sagstype**

Beslutning.

**Resume og sagens baggrund**

Projektforslaget vedrører etablering af fjernvarmeforsyning
til blokvarmecentral i ny bygning på i alt 7.125 m² fordelt på i alt tre etager
til kontor og laboratorieformål opført på [adresse], matr. nr. 1i, [adresse],
Kalundborg Jorder.

Projektforslaget har været i
høring i offentligheden via Kalundborg Kommunes hjemmeside, samt
høringsberettigede parter i perioden 13. februar til 13. marts 2017. Der er
ikke indkommet væsentlige bemærkninger. Sagen lægger op til udvalgets
beslutning om endeligt at vedtage projektforslaget.

**Indstillinger**

Chefen for Plan, Byg og Miljø indstiller, at projektforslaget
vedr. anvendelse af fjernvarme til den nye bygning vedtages endeligt.

**Behandling**

Teknik- og Miljøudvalget.

**Sagsfremstilling**

Novo Nordisk har erhvervet et areal på [adresse], til
udvidelse af deres engagement i Kalundborg. Bygningen og dermed energibehovet
er forholdsvis stort. Det berørte området er allerede udlagt til kollektiv
varmeforsyning i den gældende varmeforsyningsplan. Men idet varmebehovet for
bygningen er over 0,25MW og dermed defineres som en blokvarmecentral er det
nødvendigt at udarbejde et projektforslag i henhold til projektbekendtgørelsen.

Ved projekter for blokvarmecentraler, der er beliggende i et
fjernvarmeforsynet område, kan kommunalbestyrelsen kun godkende projekter, hvis
blokvarmecentralen forsynes med fjernvarme. I projektet er der derfor ikke
udarbejdet et alternativ til fjernvarmeforsyning.

Fjernvarmeforsyning vil ske fra eksisterende
fjernvarmeledning inde på Novo Nordisk område via en krydsning af jernbanen
frem til varmecentralens placering på kortskitse i bilag Robin Carlsen

I høringsperioden er der indkommet bemærkninger fra
Kalundborg Forsyning samt fra DONG Energy. Bemærkningerne er vedhæftet som
bilag Oda Overgaard

**Økonomiske konsekvenser**

Ingen.

**Bilag**

|  |  |
| --- | --- |
| Bilag A som PDF. | 326-2017-102125 |
| Bilag B | 326-2017-113657 |